Diari Oficial de la Generalitat Valenciana


Sumari del DOGV 6513, del 04-05-2011 (2011/4546)

Notificació de la sentència dictada en el judici ordinari número 201/2009.
--------------------------------------------------------------------------

### Dades del document

Número de DOGV
:   6513

Data del DOGV
:   04-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4546


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el judici ordinari número 201/2009. [2011/4546]  
De: Vicente Valero Mileo.  
Procuradora: Dolores Jordá Albiañana.  
Contra: Mónica Cantero Almeda.  
Procurador/a: -  
En aquest procediment ordinari seguit a instàncies de Vicente Valero Mileo contra Mónica Cantero Almeda, s'ha dictat la sentència, que, literalment, és com segueix:   
«Sentència número 139/2010  
Moncada, 13 de desembre de 2010.   
Jutgessa: Concepción Rut Monzó Martínez.  
Procediment: judici ordinari .  
Demandant: Vicente Valero Mileo.  
Procuradora: Dolores Jordá Albiñana.  
Lletrat: Miguel Sandalinas Collado.  
Demandada: Mónica Cantero Almeda.  
Rebel.   
Objecte judici: reclamació d'una quantitat.   
Primer. Vicente Valero Mileo, per mitjà de la seua representació processal, va presentar, el dia 6 de març de 2009, una demanda de judici ordinari contra Mónica Cantero Almeda.   
La demanda va ser admesa mitjançant la interlocutòria de data de 23 de març de 2009.   
La part demandant exercita contra la part demandada una acció de reclamació d'una quantitat com a conseqüència dels serveis prestats, l'incompliment dels quals ha produït un saldo a favor de l'actora i en contra del demandat de 5.252,43 euros.   
Sol·licita el pronunciament d'una sentència que, estimant de forma íntegra la demanda, condemne la part demandada a pagar a l'actora la suma indicada de 5.252,43 euros, més els interessos legals i les costes processals.  
Segon. Admesa la demanda i citat a termini el demandat, deixe transcórrer el termini legal sense comparéixer i contestar la demanda, per la qual cosa fou declarat en rebel·lia. Citades les parts a l'audiència prèvia, va comparéixer sols la part actora i sent-ne proposada i admesa la documental, per reproduïts els documents aportats a la demanda, i a la petició inicial del procés admonitori, les actuacions van quedar concluses per a sentència sense necessitat de judici.   
Tercer. Fets provats:   
Es considera provat que, impagat l'import de la factura número 15 de data 13 d'octubre de 2004, excepte 300 euros lliurats a compte de l'import total de la factura, en concepte dels serveis prestats per Vicente Valero Mileo a Mónica Cantero Almeda, aquesta deu a Vicente Valero Mileo la suma de 5.252,43 euros.   
Fonaments de dret   
Primer. Pretensions de les parts.   
La part demandant exercita contra la part demandada una acció derivada de l'impagament de la factura com a conseqüència dels serveis prestats per l'actora, l'incompliment del qual ha produït un saldo a favor de l'actora i en contra del demandat de 5.252,43 euros.   
Sol·licita el pronunciament d'una sentència que, estimant de forma íntegra la demanda, condemne la part demandada a pagar a l'actora la suma indicada de 5.252,43 euros, més els interessos legals i les costes processals.   
El demandat va deixar transcórrer el termini legal sense comparéixer i contestar la demanda per la qual cosa fou declarat en rebel·lia.  
Segon. Qüestió controvertida.   
Vistes les postures de les parts, la resolució d'aquest procediment passa per determinar si entre les parts hui litigants es van realitzar els serveis prestats per l'actora i si d'aquest es deriva un saldo a favor de l'actora i en contra de la part demandada de 5.252,43 euros.   
Tercer. Motivació probatòria.   
Al meu entendre, la qüestió de l'objecte d'aquest litigi, referent a si entre les parts, hui litigants, es van concertar els serveis prestats per l'actora, i si d'aquest es deriva un saldo a favor de la part actora i en contra de la part demandada de 5.252,43?, s'ha de resoldre en el sentit afirmatiu pel fet de considerar que l'actora ha acreditat els fets en els quals fonamenta la seua pretensió. En especial, he de destacar la documental aportada a la demanda, la qual, per no haver sigut impugnada, produeix el valor de prova plena en contra de la part a la qual perjudica, de conformitat amb el que estableix l'article 326 amb relació amb l'article 319 de la Llei d'Enjudiciament Civil.   
A més a més, el demandat no va comparéixer al judici per a oposar-se, si pertocara, a la pretensió i provar el fet impeditiu, obstatiu o excloent de la legitimitat d'aquella.   
Quart. Conseqüència jurídica.   
Al meu entendre, sobre la part actora, pesava, en aplicació del que estableix l'article 217 de la Llei d'Enjudiciament Civil, acreditar els fets constitutius de la pretensió exercitada, en concret, que entre els hui litigants es van prestar els serveis contractats i que d'aquests es deriva un saldo a favor de l'actora i en contra de la demandada de 5.252,43 euros.  
Després d'acreditar els fets esmentats segons el que s'ha exposat en el fonament anterior i en aplicació del que estableixen els articles 1088 i següents i 1254 i següents, tots aquests del Codi Civil, procedeix dictar una sentència íntegrament estimatòria de la pretensió actora, tant pel que fa al principal reclamat com a la sol·licitud d'interessos legals de conformitat amb el que disposen l'article 1101 i següents del Codi Civil, des de la interpel·lació judicial. Cinqué. Costes.   
D'acord amb l'article 394 de la Llei d'Enjudiciament Civil, «en els processos declaratius, les costes de la primera instància s'imposaran a la part que haja vist rebutjades totes les seues pretensions». Per la qual cosa, pertoca imposar les costes a la part demandada.  
  
Dispositiva  
Estime la demanda presentada per Vicente Valero Mileo contra Mónica Cantero Almeda, rebel i condemne Mónica Cantero Almeda, a pagar a Vicente Valero Mileo la suma de 5.252,43 euros més els interessos legals.   
Pel que fa a les costes, pertoca imposar-les a la part demandada.  
Comuniqueu aquesta resolució a les parts i feu-los saber que no és ferma, i que s'hi pot interposar un recurs d'apel·lació, dins del termini de cinc dies, davant d'aquest Jutjat, que ha de substanciar i resoldre l'Audiència Provincial de València, de conformitat amb el que disposen els articles 455 i següents de la Llei d'Enjudiciament Civil.   
  
Així ho pronuncie, mane i firme.   
Publicació. La sentència anterior ha sigut llegida i publicada en el dia de la seua data pel jutge que la subscriu, en audiència pública. En done fe».   
I atés que la demandada esmentada, Mónica Cantero Almeda, es troba en parador desconegut, expedisc aquest edicte a fi que servisca de notificació de forma deguda.  
  
Moncada, 22 de febrer de 2011.- El secretari judicial: Fernando Puig Gómez.